Diari Oficial de la Generalitat Valenciana


Sumari del DOGV 6269, del 18-05-2010 (2010/5566)

RESOLUCIÓ de 12 de maig de 2010, del conseller de Solidaritat i Ciutadania, per la qual es concedixen beques per a jóvens socis dels centres valencians en l'exterior (CEVEX) perquè cursen estudis en universitats valencianes.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5566


Data del document
:   12-05-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de maig de 2010, del conseller de Solidaritat i Ciutadania, per la qual es concedixen beques per a jóvens socis dels centres valencians en l'exterior (CEVEX) perquè cursen estudis en universitats valencianes. [2010/5566]  
Per Orde 1/2010 de 8 de febrer de 2010, del conseller de Solidaritat i Ciutadania (DOCV núm. 6205, de 12 de febrer de 2010), es van convocar beques per a jóvens socis dels centres valencians en l'exterior (CEVEX) per a cursar estudis en universitats valencianes, durant l'exercici 2010.  
De conformitat amb la proposta formulada per la comissió avaluadora, constituïda a l'efecte d'acord amb la base huitena, punt 1, de l'esmentada Orde 1/2010 de 8 de febrer de 2010 i per raó de la distribució de competències efectuada per Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat (DOCV núm. 6138, de 5 de novembre de 2009), es formula la següent resolució:  
Primer  
Concedir tres beques perquè cursen estudis en universitats valencianes els següents jóvens socis de centres valencians en l'exterior (CEVEX):   
- Victòria Arredondo Cívico, del Centre Valencià de Mendoza.  
- María Soto Padilla, del Centre Valencià de Salta.  
- Alejandro Almendro de Fidelibus, del Centre Valencià Associació de Valencians Residents a Veneçuela (ASOVAL).   
Esta ajuda consistirà en la quantitat de 870 euros mensuals durant el període de duració dels estudis, estant prevista la seua finalització el 31 de desembre de 2010. No obstant això, este període podrà prorrogar-se a l'exercici pressupostari 2011, i fins a un màxim de 10 mesos, inclòs el període de pròrroga, sempre que existisca consignació pressupostària adequada i suficient en el pressupost de la Generalitat per al mencionat exercici.   
L'ajuda econòmica serà finançada a càrrec de la línia de subvenció T7320000, del programa 112.90, del pressupost de la Generalitat Valenciana per a 2010.  
Segon  
Denegar, per haver obtingut una puntuació inferior a l'aconseguida pels beneficiaris de les beques, les sol·licituds d'ajudes presentades pels següents sol·licitants:   
- Sofía Azcona Rodríguez, del Centre Valencià de Sant Joan.  
- José M. Forniés Dasí, del Centre Valencià Casa de la Comunitat Valenciana de Saragossa.  
- Sebastián Xamena Santillán, del Centre Valencià de Salta.  
Tercer  
Els beneficiaris de les beques han d'acreditar estar al corrent de les seues obligacions tributàries i amb la Seguretat Social, de conformitat amb el que disposa l'article 14.1 e) de la Llei 38/2003, de 17 de novembre, General de Subvencions.  
Quart  
L'import de les beques s'abonarà mensualment, amb la certificació prèvia de la directora general de Ciutadania i Integració de l'aprofitament, la dedicació, el rendiment i el compliment dels objectius, per mitjà de transferència, després de la comprovació de la documentació justificativa prevista en la base dotzena de l'Orde 1/2010 de 8 de febrer de 2010 per la qual es convoquen les beques.  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà a la seua notificació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 12 de maig de 2010.- El conseller de Solidaritat i Ciutadania: Rafael Blasco Castany.